पाएं अपने शहर की ताज़ा ख़बरें और फ्री ई-पेपरडाउनलोड करें
पांच दिन पहले हुई शादी में मिली गाड़ी गांव में चलाते समय युवक की गाड़ी अनियंत्रित होकर एंगल से जा टकराई, जिससे युवक गंभीर रूप से घायल हो गया जिसे इलाज के लिए जिला अस्पताल भर्ती करवाया जहां इलाज के दौरान उसकी मौत हो गई। जिसका पीएम जिला अस्पताल में करने के बाद शव परिजनों को सौंप दिया। संजू पुत्र संजीव अहिरवार 18 साल निवासी बेलई की शादी 1 मई को घटबार गांव से हुई थी, शादी में उसे बाइक मिली थी, जो 5 मई को गांव में ही चला रहा था।
तभी गाड़ी अनियंत्रित हो गई और सड़क किनारे लगे एंगल से टकरा गई, जिससे उसकी छाती पर चोट लग गई। उसके परिवार के लोग इलाज के लिए गाड़ी से जिला अस्पताल लेकर पहुंचे जहां शाम करीब 7 बजे उसकी मौत हो गई। उसके परिजनों ने बताया कि संजू की छाती पर चोट आने से हालत गंभीर थी अस्पताल लेकर पहुंचे तब तक मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn